VALTIOVARAINMINISTERIÖ		VM 047:09/2007	
	Hallinnon kehittämisosasto		23.9.2008	
	VAHTI			

Jakelussa mainituille

VALTION TIETOJÄRJESTELMÄKEHITYKSEN TIETOTURVAOHJEEN UUSIMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän uusimaan valtion tietojärjestelmäkehityksen tietoturvaohjetta

Taustaa
Tietoturvallisuus on tärkeä osa valtionhallinnon toimintaa ja se koskee koko henkilöstöä. Tietoturvallisuudesta huolehtiminen on sekä toimintojen ja palvelujen edellytys että säädösvelvoite. Tietoturvallisuus on varmistettava osana hallinnon toimintoja, prosesseja, johtamista ja riskienhallintaa sekä IT-toiminnassa ja tietojärjestelmäkehityksessä.  

Valtiovarainministeriö vastaa hallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja ministeriötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI, joka on hallinnon hallinnon tietoturvallisuuden yhteistyön, kehittämisen ja ohjauksen elin.  

Valtiovarainministeriö on antanut vuonna 2000 valtionhallinnolle ohjeen tietojärjestelmäkehityksen tietoturvallisuudesta: Valtionhallinnon tietojärjestelmäkehityksen tietoturvallisuussuositus, VAHTIn julkaisu 3/2000. Ohjeen antamisen jälkeen tietoturvallisuutta koskevaa lainsäädäntöä, ohjeistusta ja toimeenpanoa sekä järjestelmäkehityksen toimintamalleja ja tietoturva-auditointeja on kehitetty merkittävästi. Valtiovarainministeriö on antanut ohjeen tietojärjestelmien tietoturvallisuudesta vuonna 2004: Valtionhallinnon keskeisten tietojärjestelmien suojaaminen, VAHTIn julkaisu 5/2004. VAHTIn alaisuudessa on toiminut keskeisten tietojärjestelmien suojaaminen –työryhmä.

Toimikausi

23.9.2008 – 30.9.2009
	
Työryhmän tehtävä

Ryhmän tehtävä on uuden valtion tietojärjestelmäkehityksen tietoturvaohjeen valmistelu. 

Järjestelmäkehitystä tulee työssä lähestyä laajasti ja sisällyttäen siihen myös järjestelmien ylläpidon sekä viraston yhteistyön IT-yritysten kanssa. Ohjeessa tulee ottaa huomioon järjestelmäkehityksen elinkaari ja erilaiset lähestymistavat, mukaan lukien valmisohjelmistoperusteinen kehitys. Tietojärjestelmien tietoturva-auditoinnin hyvät käytännöt tulee kuvata ohjeessa muun muassa tietoturvavaatimusten ja toteutuksen osalta. Ohjeeseen tulee soveltuvin osin sisältyä vanhan ohjeen edelleen ajankohtaisia suosituksia.

Työssä tulee ottaa huomioon lainsäädäntö, VAHTI-ohjeisto, VAHTIn keskeisten tietojärjestelmien suojaaminen -hanke, tietoturvatasot-hanke ja ICT-varautuminen sekä tietohallinnon, tietotekniikan, tietojärjestelmäkehityksen ja tietoturvallisuuden kehityssuunnat ja -tarpeet sekä uhkat. Työryhmän tulee lisäksi laatia esitys ohjeen käyttöönotosta.
 
Organisointi
Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Ryhmän kokoonpano:

	Puheenjohtaja:
erityisasiantuntija Olli-Pekka Rissanen, valtiovarainministeriö

Jäsenet:
tietotekniikkapäällikkö Kari Ahopelto, Suomen Kuntaliitto
tietoturvapäällikkö Hellevi Huhanantti, Väestörekisterikeskus
tietoturvapäällikkö Urpo Kaila, Tieteen tietotekniikan keskus CSC
IT-erityisasiantuntija Lauri Karppinen, Tietosuojavaltuutetun toimisto
tietoturva-arkkitehti Kimberly Lukin, Tulli
erityisasiantuntija Terja Ketola, valtioneuvoston kanslia
tietoturvapäällikkö Pirkko Kilpeläinen, Ilmatieteen laitos
kehityspäällikkö Jukka Mäkelä, Väestörekisterikeskus
	erikoissuunnittelija Pasi Rouvinen, Hallinnon tietotekniikkakeskus HALTIK
järjestelmäasiantuntija Sauli Santikko, Suojelupoliisi
	tietoturva-asiantuntija Juhani Sillanpää, valtiovarainministeriö
tietoturvapäällikkö Olli-Pekka Tieksola, Maa- ja metsätalousministeriön tietopalvelukeskus

Organisointia voidaan tarvittaessa muuttaa VAHTIn tai sen puheenjohtajan päätöksellä. 	
Kustannukset
Työryhmän työ on virkatyötä. Työryhmän tarvitsemia asiantuntijapalveluita voidaan maksaa momentilta 28.01.21 valtiovarainministeriön erillisiin päätöksiin perustuen. Kukin organisaatio vastaa edustajiensa matkakustannuksista.

Ylijohtaja 			Silja Hiironniemi

Neuvotteleva virkamies		Mikael Kiviniemi
			VAHTIn puheenjohtaja

JAKELU:		VAHTI
Ministeriöt
Hallinnon tietotekniikkakeskus HALTIK
Ilmatieteen laitos
Maa- ja metsätalousministeriön tietopalvelukeskus
Suojelupoliisi
	Suomen Kuntaliitto
Tieteen tietotekniikan keskus CSC
Tietosuojavaltuutetun toimisto
Tulli
Väestörekisterikeskus
 Työryhmän puheenjohtaja ja jäsenet